Ravintolat pysyvät kiinni kaksi kuukautta.

Valtioneuvoston yleisistunnon päätösaineisto on nyt julkaistu. Sen mukaan ravintolat ovat suljettuna toukokuun loppuun saakka. Valtioneuvosto on hyväksynyt esityksen tänään.

Pian julkaisun jälkeen myös tasavallan presidentti Sauli Niinistö vahvisti majoitus- ja ravitsemistoiminnasta annetun lain väliaikaisesta muuttamisesta ja määrää lain tulemaan voimaan tänään 30. maaliskuuta.

Ravintolat pysyvät siis kiinni peräti kaksi kuukautta.

– Ravitsemisliike ja siihen kuuluvat sisä- ja ulkotilat on pidettävä suljettuina asiakkailta vaikutuksiltaan erityisen vakavaa suuronnettomuutta vastaavan hyvin laajalle levinneen vaarallisen tartuntataudin aikana niillä alueilla, joilla se on välttämätöntä tartuntataudin leviämisen ehkäisemisen kannalta, esityksessä sanotaan.

Valtioneuvoston asetuksella annetaan tarkemmat säännökset 1 momentissa tarkoitetuista alueista.

Säädös ei koske ruuan tai juoman myymistä ravitsemisliikkeestä muualla nautittavaksi eikä se koske henkilöstöravintoloita.